Diari Oficial de la Generalitat Valenciana


Sumari del DOGV 8474, del 29-01-2019 (2019/455)

RESOLUCIÓ de 28 de desembre de 2018, de la Conselleria d'Hisenda i Model Econòmic, per la qual s'autoritza generar crèdits com a conseqüència de l'assumpció per part de la Generalitat d'un contracte de préstec subscrit per l'Institut Valencià de Finances, per import de 166.666,67 euros. Expedient número 06.025/18-174.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8474

Data del DOGV
:   29-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/455


Data del document
:   28-12-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de desembre de 2018, de la Conselleria d'Hisenda i Model Econòmic, per la qual s'autoritza generar crèdits com a conseqüència de l'assumpció per part de la Generalitat d'un contracte de préstec subscrit per l'Institut Valencià de Finances, per import de 166.666,67 euros. Expedient número 06.025/18-174. [2019/455]  
L'article 48.4 de la Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat disposa que els actius que en l'actualitat ostenta l'Institut Valencià de Finances vinculats amb operacions financeres amb la Generalitat, amb el seu sector públic instrumental, així com amb les institucions firals de la Comunitat Valenciana, podran transmetre's a la Generalitat.  
  
El Consell, el 3 d'agost de 2018, va acordar l'assumpció per part de la Generalitat dels passius que li transmetia l'IVF en virtut d'aquest acord. Entre les operacions contemplades en aquest acord s'inclou un préstec a llarg termini formalitzat el 2 de juny de 2015 amb Cajamar Caja Rural, SCC, per un import inicial de 2.500.000 euros.  
En compliment d'aquest, el 30 d'octubre de 2018, la Generalitat va formalitzar un contracte de subrogació de la posició contractual ostentada per l'IVF en el contracte de préstec esmentat, amb un saldo viu d'1.166.666,64 euros amb Cajamar Caja Rural, SCC, assumint els drets i obligacions del citat contracte.  
El mes de desembre de 2018, s'ha produït la quota anual de l'amortització ordinària del préstec esmentat, l'import del qual no es contemplava en el pressupost inicial de la Generalitat, per la qual cosa és procedent generar crèdit, per import de 166.666,67 euros, en el capítol IX, Passius Financers, de la secció 19, Servei del deute, a fi de possibilitar la comptabilització de l'amortització corresponent, que serà finançada amb càrrec al préstec del Fons de Finançament de les Comunitats Autònomes 2018 a través del compartiment del Fons de Liquiditat Autonòmic (FLA).  
A aquest efecte i en virtut del que es disposa en els articles 21 i 24 de la Llei 22/2017, de pressupostos de la Generalitat per a l'exercici 2018, aquesta Conselleria d'Hisenda i Model Econòmic, adopta la següent resolució:  
  
Primer  
S'autoritza un augment del pressupost d'ingressos en l'aplicació 19.78.91.526.65, «Préstecs rebuts a llarg termini d'ens del sector públic», per import de 166.666,67 euros.  
  
Segon  
S'autoritza un augment en el pressupost de despeses en l'aplicació 87.99.51.213.48.1 per import de 166.666,67 euros, que implica l'increment del projecte financer T0461, «Capítol IX, Deute», pel citat import.  
  
  
València, 28 de desembre de 2018.- El conseller d'Hisenda i Model Econòmic: Vicent Soler i Marco.